Suresh 114 Views tea
తేయాకు తోటల్లో ఉత్పత్తి మాంద్యం
కోల్‌కతా, ఆగస్టు 7: గూర్ఖాలాండ్‌ ఉద్యమం ఫలితంగా డార్జిలింగ్‌ టీ ఎస్టేట్‌లు మొత్తం ఆర్థికమాంద్యంలో కొట్టుమిట్టాడుతున్నాయి. గడచిన జూన్‌ 15వ తేదీ నుంచి నిరవధిక సమ్మెకారణంగా టీ తోటల్లో పనులులేవు. డార్జిలింగ్‌ టీ సముదాయాలు కూడా ఈ సమ్మెకారణంగా మూతపడ్డాయి. తేయాకు తోటల చరిత్రలో మొదటిసారిగా డార్జిలింగ్‌ టీ ఎస్టేట్‌లు రెండునెలల పాటు మూత పడటం విస్మయం కలిగిస్తోంది.ఉత్పత్తి నిలిచిపోవడంతో మార్కెట్‌ లో డార్జిలింగ్‌ తేయాకు లేనేలేదు. మూసివేతకు ముందు టీఎస్టేట్లు 30శాతం ఉత్పత్తినిసాధించేవి. డార్జిలింగ్‌ టీ అసోసియే షన్‌ ముఖ్యసలహాదారు సందీప్‌ముఖర్జీ అంచనాలప్రకారం మొత్తం ఈ రెండునెలల్లోను వార్షిక ఉత్పత్తిలో 30శాతం దెబ్బ తిన్నట్లు అంచనావేసారు. గత ఏడాది డార్జిలింగ్‌ టీ 8.45 మిలి యన్‌ కిలోలను ఉత్పత్తిచేసింది. డార్జిలింగ్‌ తేయాకు ఎస్టేట్‌లలో నాలుగుసీజన్లు ఉంటాయి.
మొదటిది, రెండోది, రుతుపవనాలు, వేసవి సీజన్లుగా ఉంటాయి. మొదటిసీజన్‌ ఫిబ్రవరి మధ్యస్తం నుంచి ఏప్రిల్‌ చివరివరకూ ఉంటుంది. రెండోసీజన్‌ మేమధ్యస్తం నుంచి జూన్‌ చివరివరకూ ఉంటుంది. ఈ రెండుసీజన్ల తేయాకునే ఎక్కువగా ఎగుమతిచేస్తారు. డార్జిలింగ్‌ టీకి ఈరాబడులు ఏడాది కాలం అక్కరకు వస్తాయి.
తేయాకుతోటలపరంగా రెండోప్రీమి యం తేయాకును ఉత్పత్తి తీయలేవు. రెండోసారి వచ్చేతేయాకును పూర్తిగా ధ్వంసంచేస్తారు. ప్రస్తుతంప్రపంచం మొత్తం డార్జిలింగ్‌ టీ మార్కెట్‌ పడిపోయింది. ఉత్పత్తిలో కోత ఇందుకు ప్రధాన కారణం. వేలం సంస్థల వద్ద కూడా నిల్వలు కరిగిపోవడంతో ధరలు ప్రీమియంకు వెళ్లాయి. పరిశ్రమపరంగా ఇప్పటివరకూ రూ.250 కోట్లు నష్టం చవిచూసిందని సలహాదారు వెల్లడించారు. డార్జిలింగ్‌టీకి గతంలో రూ.500 కిలోకు ధరలుగా ఉన్నాయి. కిలోకు ఇపుడు రూ.1000గా విక్రయిస్తున్నారు. మొదటిగ్రేడ్‌ తేయాకు డార్జిలింగ్‌టీ గత ఏడాది కిలో ఒక్కటి రూ.1000గా ధరలు పలికింది. ప్రస్తుతం కిలోకు రూ.2వేలు ధర పలుకు తోంది.
నాసరికరం తేయాకు కూడా కిలో ఒక్కింటికి రూ.500 నుంచి రూ.800కి పెరిగిందని కోల్‌కత్తా టీట్రేడర్స్‌ అసోసియేషన్‌ ఛైర్మన్‌ అన్షుమన్‌ కనోరియా వెల్లడించారు. డార్జిలింగ్‌ టీ ఎస్టేట్స్‌ మూసివేత వల్ల ఎగుమతి ఆర్డర్లు నష్టపోతున్నామని అన్నారు. దీనివల్ల ఈ లోటును కొనుగోలుదారులు నేపాల్‌, చైనా, శ్రీలంకల నుంచి కొనుగోలుచేసి భర్తీ చేస్తున్నారు. డార్జిలింగ్‌ టీకి ఉన్న ప్రతిష్ట మొత్తం అడుగంటిపోతోందని కనోరియా వెల్లడించారు. డార్జిలింగ్‌ కొండకోనల్లో మొత్తం 87 తేయాకుతోటలు పెరుగు తున్నాయి.
డార్జిలింగ్‌ తేయాకును 50 దేశాలు కొనుగోలు చేస్తున్నాయి వాటిలో యూరోపియన్‌ యూనియన్‌కూడా ఉంది. మూసివేత కారణంగా ఈ ఆర్డర్లు నష్ట పోతున్నట్లు ముఖర్జీ వెల్లడించారు. మూసివేత కారణంగా కార్మికులు సైతం ఉపాధి కోల్పోతున్నారు. 60వేలమందికి పైగా శాశ్వత కార్మికులు, 40వేలమందికి పైగా సీజనల్‌ కార్మి కులు పనిచేస్తున్నారు.
మొత్తం 87కిపైగా ఉన్న ట్లీ ప్లాంటేషన్లలో నాలుగులక్షలమంది ఆధారపడి నివసిస్తు న్నట్లు అంచనా. డార్జిలింగ్‌ ఫరిసరాల్లో 17,500 హెక్టార్ల ఆయకట్టులో తేయాకు సాగవుతోంది. సమ్మెలు, సమస్యల కార ణంగా ఈ ఏడాది కనీసం పదిశాతం ఉత్పత్తిని కూడా రాబట్టలేమని డార్జి లింగ్‌లో 13 తోటల అధినేత చమన్‌గ్రూప్‌ ఛైర్మన్‌ అశోక్‌ లోహియా వెల్లడించారు. మొత్తం మీద డార్జి లింగ్‌లో గూర్ఖాల్యాండ్‌ ఉద్యమం వల్ల తేయాకు తోటల్లో పనులు స్తంభించిపోయాయి. ఫలితంగా ఉత్పత్తి మందగించింది.